[{"text_idx": "#000000", "text": "Sengl Gymraeg gyntaf The Kelly Line"}, {"text_idx": "#000001", "text": "Mae grw\u0302p sydd wedi bod yn cyfansoddi a pherfformio yn y Saesneg yn unig hyd hyn wedi penderfynu rhyddhau eu sengl Gymraeg gyntaf, sef \u2018Ca\u0302n y Wenynen\u2019."}, {"text_idx": "#000002", "text": "The Kelly Line ydy enw\u2019r grw\u0302p dan sylw \u2013 grw\u0302p o Dde Cymru sy\u2019n cael eu harwain gan dad a mab, sef Mike a Ben."}, {"text_idx": "#000003", "text": "Mae\u2019r ddau\u2019n cyfansoddi ar y cyd gyda Ben yn perfformio naill ai setiau acwstig ar ben ei hun, neu gyda band llawn."}, {"text_idx": "#000005", "text": "Cyfarfu\u2019r aelodau i gyd pan oeddent yn astudio Technoleg Cerddoriaeth ym Mhrifysgol De Cymru, gan ddechrau recordio a pherfformio\u2019n fuan wedi hynny."}, {"text_idx": "#000006", "text": "Er mai yn y Saesneg maent yn canu fel arfer, mae Iestyn a Connor yn siaradwyr Cymraeg, a\u2019r ddau arall wedi penderfynu ymgartrefu yng Nghymru, felly penderfynwyd ryddhau fersiwn Gymraeg o\u2019u sengl Saesneg ddiweddaraf sef \u2018The Ballad of the Bee\u2019."}, {"text_idx": "#000007", "text": "Yn o\u0302l y band mae\u2019r sengl yngly\u0302n a\u0302 derbyn yr anochel."}, {"text_idx": "#000008", "text": "Rydych yn cael eich temtio a cyn i chi sylweddoli rydych yn sownd mewn gwe ac yn methu dianc. Ysgrifennwyd y trac gan y band ar o\u0302l gweld gwenynen yn cael ei dal mewn gwe pry cop."}, {"text_idx": "#000011", "text": "\u201cRoedd yn drosiad pwerus. Wrth gwrs, mae dwy ochr i bob stori ac er bod y ga\u0302n wedi\u2019i hadrodd o safbwynt y wenynen, mi wnaethon ni ysgrifennu [ca\u0302n arall] \u2018Arachne\u2019s Response\u2019 sy\u2019n adrodd yr hanes o safbwynt y pry cop.\u201d"}, {"text_idx": "#000012", "text": "Ca\u0302n pync uniongyrchol ydy \u2018Ca\u0302n y Wenynen\u2019 yn o\u0302l y grw\u0302p gyda gita\u0302rs fuzzy, curiadau trwm y drymiau a llais cau pync Ben."}]